《答高正甫赠别二首 其二》
明代·卢龙云

上林春事好，谁与问花神。我愧愁为敌，人知懒是真。

漂零随世态，奔轶望京尘。纵有渑池翼，那堪白发新。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。